**Årsberetning året 2023**

**For Fagforbundet Hadsel avd.200**

**Innledning**

Fagforbundet Hadsel skal være en ledende og utviklende kamporganisasjon som alltid setter medlemmene først.

Vi skal ha fornøyde medlemmer gjennom en aktiv fagforening, godt skolerte og trygge tillitsvalgte.

For å nå vår visjon og målsetninger er vi avhengig av et godt samarbeid internt, alliansebygging med politiske partier og andre arbeidstakerorganisasjoner for å lykkes i vårt fagligpolitiske arbeid.

2023 har vært et særdeles aktivt år med flere arbeidsplassbesøk, både innenfor kommunen og sykehuset. Mange av våre medlemmer jobber på ulike tider i løpet av et døgn, og vi har klart å møte dem som går blant annet nattevakt, aftenvakt og dagvakt.

Vi har sett verdien av å gjennomføre arbeidsplassbesøk, og vi har sett hva det betyr for våre medlemmer. Vi kommer til å fortsette med arbeidsplassbesøk i 2024.

2024 blir ikke et mindre aktivt år, det blir mye å følge med på, blant annet hva styret i Helse Nord bestemmer seg for, og hva våre lokale politikere i Hadsel Kommune finner på i løpet av de neste fire årene.

Alle beslutninger som tas vil få en direkte konsekvens for våre medlemmer.

Fagforbundet Hadsel ønsker å takke våre plasstillitsvalgte, fylkesstyret og vårt kompetansesenter for et fantastisk samarbeid i 2023, hvor vi sammen har klart å nå våre planer. Takk til våre alliansepartnere på den politiske rødgrønne siden og våre kamerater i LO og forbundene i LO.

**Tillitsvalgtordningen i fagforeningen**

Etter årsmøtet 24.01.2023 har Fagforbundet Hadsel hatt følgende sammensetning:

**Fagforenings styret**

Leder: Karoline Rask

Nestleder: Monica Strand

Sekretær: Jenny Georgsen Berg

Kasserer: Charles Krey

Yrkesseksjonsleder YHS: Ove Slettli

Yrkesseksjonsleder YKKO: Tonje Skinstad

Yrkesseksjonsleder YST: Jørn Toresen

Yrkesseksjonsleder YKA: Åse Jin Brustad

Pensjonisttillitsvalgt: Jan Svendsen

Ungdomstillitsvalgt: Jenny Georgsen Berg

Styremedlem: Kristin Albriktsen (repr. etter Hovedavtalen)

Styremedlem: Hanne Nystad

Styremedlem: Thomas Dahl Stokvik

Styremedlem: Tom Austvik

Varamedlem: Tor Arne Vik

1.desember 2023 valgte Monica Stand å trekke seg fra sine verv grunnet ny jobb som ass.enhetsleder kirurgisk avd. ved NLSH Vesteråeln.

Vi takker Monica for sin tid og sitt engasjement mens hun jobbet sammen med oss i Fagforbundet Hadsel. Vi ønsker henne lykke til i ny jobb.

**Hovedtillitsvalgte valgt etter Hovedavtalen**

Arbeidsgiverområde KS: Kristin Albriktsen

Arbeidsgiverområde KS: Karoline Rask

Arbeidsgiverområde KS: Janne Pia Klausen

Arbeidsgiverområde Spekter: Monica Strand til 1/12-23. Line Ernestussen valgt som ny HTV fra den 8/12-23.

De private barnehagene er særskilte arbeidsgiverområder. Deres plasstillitsvalgte er også hovedtillitsvalgt.

**Valgkomite**

Leder valgkomiteen: Tora Grunnfoss

Medlem: Connie Edvardsen

Medlem:

**Revisjons- og kontrollkomite**

Alf-Arne Olsen

Jonny Karoliussen

**Møtevirksomhet**

**Styremøter**

Det er i perioden avholdt 10 styremøter, og det har vært 73 saker til behandling.

Styret har hatt gode og konstruktive debatter, og i saker der vi har vært uenige har vi evnet å finne kompromisser som alle har kunnet stille seg bak.

**Pensjonistutvalget**

Fagforbundet Hadsel har et lokalt pensjonistutvalg som består av:

Jan Svendsen – leder

Toril Kaspersen – medlem

Torbjørn Lappegård – medlem

Pensjonistutvalget har blant annet gjennomført: deltatt på møte til pensjonistforeningen i Hadsel, planlagt aktivitet for 2024 og gjennomført gratis kino for våre pensjonistmedlemmer, til filmen Kampen om Narvik.

På grunn av helseutfordringer har ikke pensjonistutvalget klart å gjennomføre like mye som tenkt og ønsket.

**LO kommune Hadsel**

Representanter:

Karoline Rask – Fagforbundet

Gro Rita Hanssen – SL/Skolenes landsforbund

Tine Tendeland – FO/Fellesorganisasjonen

Det er i perioden avholdt 3 møter.

**Spekter**

I arbeidsområde Spekter er det avholdt tre klubbmøter dette året. På disse møtene diskuteres ulike problemstillinger som angår sykehuset. HTV Monica Strand har møte med FTV NLSH en gang pr. mnd

**Koordineringsledd**

Fagforbundet Hadsel er med i ulike koordineringsledd:

Ko-ledd NLSH

Ko-ledd NFK

Ko-ledd Helse Nord

På disse møtene er det leder av Fagforbundet Hadsel som møter. Møtene gjennomføres digitalt via Teams og en gang i året skal det gjennomføres et fysisk møte.

**Fylkeskretsen**

Fagforbundet Hadsel har 4 representanter som har verv i fylkeskretsen:

Karoline Rask – styremedlem fylkesstyret fagforbundet nordland.

Monica Strand – styremedlem yrkesseksjon helse og sosial fagforbundet nordland.

Åse Jin Brustad – styremedlem yrkesseksjon kontor og administrasjon fagforbundet nordland.

Monica Watvedt – vara yrkesseksjon samferdsel og teknisk fagforbundet nordland.

**Landsmøte**

Det var ikke landsmøte i 2023.

**Fagforbunds uke vår og høst**

Fagforbundet Hadsel gjennomførte fagforbunds uka med ulike aktiviteter. Vi gjennomførte blant annet: frokostpakker til våre medlemmer på sykehuset, quiz på fb siden til fagforbundet hadsel.

**Merkedager for ulike yrker**

Fagforbundet har merkedager for ulike yrker, det er følgende:

Portørens dag 26.januar

Helsesekretærens dag 1.februar

Bioingenørdagen 15.apri

Kontoransattes dag 27.april

Brannfolkenes dag 4.mai

Jordmordagen 5.mai

Sykepleierdagen 12.mai

Aktivitørdagen 7.juni

Byggdrifternes dag (første mandag i september)

SFO-dagen 6.september

Ambulansepersonelldagen 21.september

Sosialpedagogdagen - vernepleiere og barnevernspedagoger 2.oktober

Barnehagelærerdagen 5.oktober

Barsel- og barnepleierdagen 10.oktober

Kokkens dag 20.oktober

Barne- og ungdomsarbeiderdagen 3.november

Hjemmehjelperdagen 4.november

Arkivarens dag (andre helg i november)

Helsefagarbeiderdagen 26.november

Renholdernes dag (første mandag i desember)

Fagforbundet Hadsel markerte alle merkedagene i 2023 med å gi våre medlemmer en oppmerksomhet på deres arbeidsplass. Styret har vært ute på arbeidsplassene med en oppmerksomhet.

**Fagforbundet 20 år**

17.juni 2023 feiret Fagforbundet 20 år!

I den anledning ble det bestilt jubileumssekker som vi delte ut til alle våre yrkesaktive medlemmer.

Vi gjennomførte også gratis kino for alle våre medlemmer, til filmen Sulis 1907. Dette var også en del av feiringen og markeringen.

**25 og 40 års medlemskap**

Tradisjon tro skal vi hvert år dele ut en nål og et diplom til våre medlemmer som har vært medlem i 25 og 40 år. Vi er utrolig stolte av våre medlemmer som velger å være medlem i så mange år. Det er en glede for oss i styret og hvert år kunne få dele ut 25 og 40 års nålen. Vi ser at våre medlemmer bærer sin nål med stolthet, sammen er vi sterke.

**Arbeidsplassbesøk**

Fagforbundet Hadsel har sammen med fylkesstyret i Fagforbundet Nordland gjennomført totalt 70 arbeidsplassbesøk. Vi startet med arbeidsplassbesøk på Innlandet og avsluttet på Strønstad.

**Politiske samarbeidsvaler**

Fagforbundet Hadsel har samarbeidsavtale med AP, SV, SP og Rødt. Disse samarbeidsavtalene er også på nasjonal og regional plan. I samarbeidsavtalen står det at vi skal gjennomføre 2-4 møter i året, det har vi klart å gjennomføre. Videre står det at vi har et likt ansvar for å gjennomføre møter og få til et samarbeid. Vi skal se fremover mot 2024 og vi skal fortsette å gjennomføre våre møter med politiske partier.

**Møter/konferanser/kurs som Fagforbundet Hadsel har deltatt på i løpet av 2023:**

KS-råd

Spekter-råd

Koordineringsledd Helse nord

Koordineringsledd Nordlandssykehuset

Koordineringsledd Nordland fylkeskommune

Sykehuskonferansen – Bodø

Tillitsvalgtforum

Regionkonferansen LO nordland

Årsmøte LO Vesterålen

Representantskap vår og høst

Økonomiseminar

Veilederkurs – for fase 2 veiledere

Leder/nestleder samling i Nordland

Fylkeskretssamling

Pensjonist samling i Nordland

**Medlemsbevegelse og verving**

Medlemsutviklingen i 2023:

|  |  |  |  |  |
| --- | --- | --- | --- | --- |
| **Medl.tall totalt** | **Medl.tall yrkesaktive inkludert lærlinger** | **Medl.uten arbeidsforhold** | **Innmeldte i 2023** | **Utmeldt \* i 2023** |
| **31.12.23** | **31.12.23** | **31.12.23** |
| 981 | 539 | 277 | 75 | 63 |

\* = også døde

Medlemstall: Fagforbundet Hadsel avd. 200 har pr 31.12.2023, 981 medlemmer, av disse er 539 medlemmer yrkesaktive, 277 medlemmer uten arbeidsforhold. Uten arbeidsforhold er medlemmer som er pensjonist, student og uføre.

Medlemsmassen er økende, og det er veldig bra. Vi har som mål å verve flere medlemmer. Fane2 ansvarlig har gjennom året ryddet i Fane2 (medlemsregisteret vårt).

Flere står markert som «ute av jobb» av ulike årsaker, og dette gjelder også medlemmer som *har vært* ute av jobb, men som nå er tilbake i arbeid. Det ville lette arbeidet til Fane2 ansvarlig betraktelig om medlemmer gir tilbakemelding til foreningen dersom det skulle skje endringer i deres arbeidsforhold. Vi får nemlig ikke automatisk beskjed om endringer fra de ulike arbeidsgivere.

Vi samarbeider tett med sekretærene på fylket for å holde Fane2 best mulig oppdatert.

**Frikjøpsordningen**

I Fagforbundet Hadsel har vi fire frikjøpte:

Karoline Rask – 50% frikjøpt leder og 50% frikjøpt hovedtillitsvalgt KS

Kristin Albriktsen – 100% frikjøpt hovedtillitsvalgt KS

Janne Pia Klausen – 50% frikjøpt hovedtillitsvalgt KS

Monica Strand – 20% frikjøpt hovedtillitsvalgt Spekter

Etter at vi ble LO kommune er hovedtillitsvalgte i KS blitt Felleshovedtillitsvalgte. Som igjen betyr økt frikjøpsressurs.

Lønn til HTV KS blir dekket av Hadsel kommune ifølge Hovedavtalen KS.

Lønn til HTV Spekter dekkes av Nordlandssykehuset ifølge Hovedavtalen Spekter.

**Økonomi**

I 2023 har økonomien i Fagforbundet Hadsel et underskudd på kr: 51 926, 56,-

Regnskap for perioden behandles i egen sak.

**Regionalt samarbeid**

Samarbeidet i regionen er bra. Lederne og de hovedtillitsvalgte i kommunene og i spekter deltar på jevnlige møter. Siden Sortland ligger i sentrum i regionen foregår møtene der. Regionen har også en leder som sender ut innkallinger til alle møtene gjennom året. En sekretær er valgt og skriver referat fra hvert møte. Det er fint med et godt samarbeid i regionen, å ha tid til å diskutere felles utfordringer. Dette har vært og er et konstruktivt samarbeid.

**Representasjon**

Henviser til listen under møter/konferanser/kurs

**1. mai**

Dette året arrangerte og feiret vi på Melbu med tog, flagg, paroler, faner, taler, musikk, kaker og kaffe. Det ble et godt oppmøte og vi

Takker Melbu drilljenter som tok på seg jobben med kakebaking og kafedriften.

**Avslutning**

Etter å ha lagt bak oss et spennende og utfordrende år, vil styret i Fagforbundet Hadsel takke våre medlemmer og tillitsvalgte for innsatsen.

Vi er fornøyde med at vi har klart å gjennomføre våre målsetninger gjennom planlagt strategiplan og tiltak.

Vi takker for tilliten og ser frem til et nytt aktivt år.

Stokmarknes 24.01.2024

Karoline Rask Monica Strand Charles Krey

Leder Nestleder Kasserer

Jenny Georgsen Berg Ove Slettli Jørn Toresen

Sekretær/Ungdomstillitv Leder YHS Leder YST

Åse Jin Brustad Tonje Skinstad

Leder YKA Leder YKKO

Jan Svendsen Hanne Nystad

Pensjonisttillitsvalgt Styremedlem

Kristin Albriksten Tom Austvik Thomas Stokvik

Styremedlem Styremedlem Styremedlem